વિસનગર કાંસા ચાર રસ્તાથી મહેસાણા ચાર રસ્તા સુધી વરસાદી પાણીના નિકાલની કેનાલ છે. પરંતુ આઈ.ટી.આઈ ફાટક પાસે રેલ્વે નાળા માટે મંજુરી નહી અપાતા ચોમાસામાં ફાટક પાસે પાણી ભરાઈ રહે છે. અને ભરાયેલુ પાણી ગોકુળનગર સોસાયટીમાં ભરાતા સોસાયટી બેટમાં ફેરવાય છે. વધારે પાણી ભરાય ત્યારે ફાટકથી ૨૫ મીટર એમ.એન.કોેલેજ તરફ પત્થર નું મોટુ નાળુ હતુ તેમાંથી બીજી તરફ પાણી જતુ હતુ. તે નાળુ પણ અત્યારે બ્રોડગેજ લાઈનના કારણે તોડીને પુરી દેવામાં આવ્યુ છે. આઈ.ટી.આઈ. પાસે આર.સી.સી.પાકુ નાળુ બનાવવા છેલ્લા ઘણા વર્ષોથી માંગણી થઈ રહી છે. અત્યારે બ્રોડગેજ લાઈનનું કામ ચાલુ હોવાથી કામગીરીનુ નિરિક્ષણ કરવા આવતા રેલ્વેના જી.એમ. સુધીના અધિકારીઓ સમક્ષ પાકા નાળા માટે રજુઆત કરવામાં આવી હતી. છેલ્લે રેલ્વે અધિકારીએ વરસાદી પાણીની કેનાલની વહન ક્ષમતા કેટલી છે. પાણીની કેનાલ ક્યાથી ક્યા જાય છે. તેની વિગતો અને ડ્રોઈંગ માગ્યુ હતુ. પાકુ નાળુ બનાવવા રેલ્વે અધિકારીઓ દ્વારા આશ્વાસન આપવામાં આવ્યુ હતુ. ત્યારે ફાટક પાસે ૧૨૦૦ એમ.એમ.ની એક પાઈપ લાઈન નાખવામાં આવતા ભારે વરસાદમાં આ પાઈપ પાણીનો નિકાલ કેવી રીતે કરી શકાશે તે ચિતા સાથે રેલ્વેના અધિકારીઓની છેતરતી કામગીરી સામે લોકોમાં ભારે રોષ ફેલાયો છે.